CELEX: 52007PC0367
Language: lt
Date: 2007-07-25
Title: Pasiūlymas Europos parlamento ir Tarybos direktyva kuria panaikinama Tarybos direktyva 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje

Svarbus teisinis pranešimas

|

52007PC0367

Pasiūlymas Europos parlamento ir Tarybos direktyva kuria panaikinama Tarybos direktyva 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje  /* KOM/2007/0367 galutinis - COD 2007/0126 */  

	[pic] | EUROPOS BENDRIJŲ KOMISIJA |Briuselis, 25.7.2007KOM(2007) 367 galutinis2007/0126 (COD)PasiūlymasEUROPOS PARLAMENTO IR TARYBOS DIREKTYVAkuria panaikinama Tarybos direktyva 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Šiuo pasiūlymu siekiama panaikinti 1987 m. birželio 25 d. Tarybos direktyvą 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje (toliau – GSM direktyva), kad šias dažnių juostas būtų galima naudoti sistemoms, kuriomis galima teikti ne tik GSM, bet ir kitas elektroninių ryšių paslaugas. Tuo siekiama suteikti didesnę paslaugų ir technologijų pasirinkimo laisvę ir taip kuo labiau padidinti konkurenciją dažnių juostų, kurioms iki šiol buvo taikoma GSM direktyva, naudojimo srityje, kartu užtikrinant, kad paslaugos ir toliau būtų koordinuojamos, ir apsaugant tolesnį GSM paslaugų veikimą. Tam reikėtų leisti naudoti šį spektrą ir kitoms, ne tik GSM, europinėms elektroninių ryšių paslaugoms teikti. Pirmajame etape tai būtų taikoma UMTS. Tam pagal Komisijos sprendimą, kuris turėtų būti priimtas remiantis 2002 m. kovo 7 d. Europos Parlamento ir Tarybos sprendimu 676/2002/EB dėl radijo spektro politikos teisinio reguliavimo pagrindų Europos bendrijoje (toliau – Sprendimas dėl radijo spektro), reikia apibrėžti naujas suderintas svarstomos spektro juostos technines sąlygas. |120 | Bendrosios aplinkybės Šiuo metu GSM direktyvoje reikalaujama, kad valstybės narės visas 890–915 MHz ir 935–960 MHz juostas paliktų GSM ryšiui. Dėl šio apribojimo tų juostų negalima naudoti kitoms nei GSM europinėms sistemoms, kuriomis galima teikti pažangias sąveikias balso, duomenų ir daugialypės terpės paslaugas naudojant didelės spartos plačiajuostį ryšį. Šios naujos europinės sistemos, pavyzdžiui, UMTS, suteikia didesnes galimybes nei GSM sistema ir per dvidešimt metų nuo GSM direktyvos priėmimo dėl technologijų pažangos tapo įgyvendinamos. Be to, tokios paslaugos yra neabejotinai paklausios. Dėl 900 MHz juostos, kuriai taikoma GSM direktyva, sklidimo charakteristikų galima mažesnėmis sąnaudomis aprėpti dideles teritorijas, todėl šią juostą labiau nei aukštesnio dažnio juostas tinka naudoti rečiau apgyvendintoms teritorijoms ir kaimo vietovėms aprėpti. Panaikinus GSM direktyvą būtų galima nebetaikyti dabartinio spektro naudojimo tik GSM ryšiui apribojimo, tačiau kartu turi būti taikomos papildomos atitinkamos techninio derinimo priemonės, skirtos dabartinei juostos darnai išsaugoti ir GSM paslaugų, kurioms šiuo metu skirtos juostos, apsaugai užtikrinti. Dėl to turi būti teisiškai nustatytos techninės sąlygos, suteikiančios galimybę kartu su GSM sistemomis veikti naujoms sistemoms, kurioms būtų leista naudoti 900 MHz juostą. Laikantis geresnio reguliavimo politikos, Sprendime dėl radijo spektro numatytas teisinis tokių derinimo priemonių priėmimo pagrindas. Jame numatytas palyginti greito reagavimo į techninę pažangą ir privalomų techninių derinimo priemonių priėmimo ES lygmeniu mechanizmas, t. y. Komisijos sprendimai, kuriais užtikrinamas teisinis suderinto juostos naudojimo tikrumas. Kaip numatyta Sprendimo dėl radijo spektro 4 straipsnio 2 dalyje, šiuo atveju 2006 m. liepos 5 d. Komisija suteikė įgaliojimą Europos pašto ir telekomunikacijų administracijų konferencijai (toliau – CEPT) dėl 900 MHz (taip pat dėl 1800 MHz) juostų. Iš pradžių CEPT ištyrė, ar įmanoma UMTS naudoti 900 MHz ir 1800 MHz juostas, kuriose ši sistema veiktų kartu su GSM tinklais, visos Europos bendrijos miestuose, priemiesčiuose ir kaimo vietovėse, ir apibrėžė technines sąlygas, užtikrinančias pakankamą nešlių atskyrimą. Kitos techninės sąlygos, susijusios su GSM ir kitų galimos europinės aprėpties sistemų bendru veikimu šioje juostoje, bus nustatytos vėliau, kai tik tokios sistemos bus techniškai apibrėžtos. Suteikiant galimybę 900 MHz juostą naudoti papildomoms sistemoms, dėl didelės GSM paslaugų svarbos Bendrijos elektroninių ryšių politikai dabartinis GSM naudojimas toje juostoje turėtų būti apsaugotas visoje Bendrijoje, kol išliks pakankama šios paslaugos paklausa. Be to, Komisija mano, kad labai svarbu užtikrinti tinkamą dabartinių vartotojų, naudojančių gretimas juostas, apsaugą ir atsižvelgti į būsimas aviacijoje taikomas ryšių sistemas, kurios veikia aukštesniu kaip 960 MHz dažniu ir kurios yra svarbios siekiant EB politikos tikslų šiame sektoriuje. Gavusi įgaliojimą, CEPT suteikė technines konsultacijas šiuo klausimu. Galiausiai siekiant sudaryti kuo lankstesnes juostų naudojimo sąlygas, valstybėms narėms taip pat būtų palikta teisė 900 MHz (ir 1800 MHz) juostas nacionaliniu lygmeniu greta GSM naudoti papildomoms sistemoms ir kitoms pripažintoms antžeminėms sistemoms, kuriomis galima teikti europines elektroninių ryšių paslaugas, su sąlyga, kad tokios papildomos sistemos gali veikti kartu su šiomis europinėmis sistemomis. |130 | Pasiūlymo srityje galiojančios nuostatos Svarstomų dažnio juostų naudojimas reglamentuojamas GSM direktyva, kuri turi būti panaikinta; Komisija turi priimti pagal Sprendimą dėl radijo spektro parengtą sprendimą, kuriuo nustatomos naujos suderintos spektro naudojimo sąlygos ir kuris įsigalios oficialiai panaikinus GSM direktyvą. |140 | Derėjimas su kitomis Sąjungos politikos sritimis ir tikslais Radijo spektro politikoje būtina atsižvelgti į didėjančią ir besiplečiančią viešojo bevielio ryšio radijo prieigos platformų įvairovę ir užtikrinti suderinamumą su bendruoju politikos tikslu kurti ES vidaus rinką bei didinti Europos konkurencingumą, užtikrinant naujovių diegimui palankią reguliavimo aplinką, kurioje būtų galima teikti labai įvairias judriojo ryšio paslaugas ir labai įvairius panaudojimo būdus. Siekti šio bendrojo tikslo padėtų didesnis bevielio elektroninio ryšio spektro išteklių valdymo lankstumas, nepažeidžiant reikiamos darnos. Apskritai turėtų būti taikomos mažiausiai varžančios dažnio juostų naudojimo techninės sąlygos, pagrįstos ERPBPP (elektroninių ryšių paslaugų bevielės prieigos politikos) metodu, aprašytu 2005 m. lapkričio 23 d. Radijo spektro politikos grupės (toliau – RSPG) nuomonėje, kurioje technologijų neutralumas ir paslaugų neutralumas nurodomi kaip politikos tikslai, kuriuo siekiama, kad spektras būtų naudojamas lanksčiau ir veiksmingiau. Šie tikslai turėtų būti įgyvendinami palaipsniui, kad būtų išvengta rinkos sutrikdymo. Be to, Komisija pabrėžė komunikate „Sparti prieiga prie spektro, skirto bevielio elektroninio ryšio paslaugoms, lankstesnėmis sąlygomis“[1], kad spektrą reikia naudoti lanksčiau; ji taip pat laikėsi nuomonės, kad reikia priimti nuoseklų ir proporcingą sprendimą dėl lankstesnių spektro naudojimo sąlygų nustatymo antrosios (GSM) ir trečiosios kartos (pvz., UMTS) elektroninių ryšių paslaugoms. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |211 | Konsultacijų metodai, pagrindiniai tiriamieji sektoriai ir bendras respondentų apibūdinimas 900 MHz juostos naudojimas, IMT-2000 sistemų, įskaitant UMTS, plėtra ir spektro naudojimo raida siekiant didesnio lankstumo buvo Komisijos nuolat vertinami. 2006 m. vasario 21 d. Briuselyje buvo surengtas ERPBPP skirtas seminaras. Remdamiesi 2006 m. liepos 5 d. Komisijos suteiktu įgaliojimu, CEPT ir jos Elektroninių ryšių komitetas (toliau – ERK) atliko keletą tyrimų ir jų rezultatus perdavė Radijo spektro komitetui (toliau – RSK) ir Komisijai; tarp jų – ERK ataskaita Nr. 82 dėl GSM 900 ir GSM 1800 dažnių juostose veikiančios UMTS suderinamumo (2006 m. gegužės mėn.) ir ERK ataskaita Nr. 96 dėl UMTS 900/1800 suderinamumo su gretimose juostose veikiančiomis sistemomis (2007 m. kovo mėn.). Remiant ERK, dėl šių ataskaitų buvo surengtos viešos konsultacijos. Nuo 1997 m. ERK vykdė tyrimus, priėmė keletą su UMTS diegimu susijusių ataskaitų ir rinko informaciją apie 900 MHz juostos naudojimą šiuo metu ir ateityje. CEPT užmezgė ryšius su standartų institucijomis, dirbančiomis IMT-2000 standartų šeimos srityje (įskaitant UMTS), pavyzdžiui, su Trečiosios kartos partnerystės projektu (3GPP), vienijančiu įvairių regionų telekomunikacijų standartų įstaigas (ARIB, CCSA, ETSI, ATIS, TTA ir TTC) ir kuriame atstovaujama pramonei kuriant sistemos specifikacijas. Remdamasis šia informacija, ERK ištyrė galimybę įterpti UMTS kanalus į GSM naudojamas juostas, nesukeliant gretimų GSM kanalų trikdžių. Toliau atliekami kitų sistemų, priklausančių ITU IMT-2000 šeimai, tyrimai. Be to, atlikti tyrimai, kuriais siekta ištirti galimą poveikį gretimose juostose veikiančioms paslaugoms ir sistemoms. Nacionalinės valdžios institucijos, Europos telekomunikacijų standartų institutas (ETSI), pramonės atstovai, vartotojų grupės ir kitos suinteresuotosios šalys dalyvavo specialioje ERK projektų grupėje (PT1), rinkusioje ir tyrusioje informaciją apie gretimose juostose veikiančias sistemas. 2006 m., prieš priimdamas sprendimą ECC/DEC/(06)13, kuriame rekomenduojama leisti naudoti 900 MHz ir 1800 MHz juostas ir kitoms nei GSM sistemoms, ERK surengė viešas konsultacijas. |212 | Atsakymų santrauka ir kaip į juos buvo atsižvelgta ERK ataskaitose daroma išvada, kad UMTS tinklus galima diegti miestuose, priemiesčiuose ir kaimo vietovėse greta GSM900/1800 tinklų, naudojant tinkamas nešlių atskyrimo vertes. Todėl pirma nauja sistema, kuriai turi būti naudojama 900 MHz juosta, yra UMTS, ir tai pagrįsta tiek techniniu, tiek EB politikos požiūriais, nes tai leistų toliau diegti europines elektroninių ryšių paslaugas, kad tokio paties arba lygiaverčio funkcionalumo paslaugomis galėtų naudotis visos Bendrijos vartotojai. Komisijos pavedimu ERK surengtų viešų konsultacijų dėl ataskaitų Nr. 82 ir Nr. 96 metu paaiškėjo, kad judriojo ryšio pramonės atstovai tvirtai pritaria tam, kad būtų leista naudotis anksčiau GSM sistemoms paliktomis dažnių juostomis ir kad tai teiktų neabejotiną naudą pramonei ir vartotojams. Iš pradžių kai kurie gretimų dažnio juostų naudotojai reiškė susirūpinimą dėl galimų trukdžių, tačiau šio susirūpinimo neliko priėmus susijusią CEPT ataskaitą Nr. 96 ir būsimo Komisijos sprendimo, pakeisiančio GSM direktyvą, 3 straipsnyje numačius aiškią GSM apsaugą. |Tiriamųjų duomenų rinkimas ir naudojimas |221 | Aptariamos mokslo ir (arba) tyrimo sritys Spektro valdymas, elektroniniai ryšiai, techninės CEPT ir standartizacijos įstaigų ekspertų žinios. |222 | Taikyta metodika Kaip numatyta Sprendime dėl radijo spektro, Komisija suteikė įgaliojimą CEPT, kuris parengė ataskaitą, o Komisija, kartu su Radijo spektro komitetu, ją išnagrinėjo. Taip pat buvo atsižvelgta į gretimų juostų naudotojų nuomones. Be to, atsižvelgdama į Sprendimo dėl radijo spektro 4 straipsnio 4 dalį, Komisija taip pat nusprendė, kad būtina užtikrinti, jog naujose sistemose būtų suteikta tinkama dabartinių gretimose juostose veikiančių sistemų apsauga, taip pat galiausiai atsižvelgti į būsimas aeronautikos ryšių sistemas, veikiančias aukštesniu kaip 960 MHz dažniu ir paremiančias Europos transporto politiką. |223 | Pagrindinės organizacijos ir (arba) ekspertai, su kuriais buvo konsultuotasi Nacionalinės valdžios institucijos, ETSI, GSM ir trečiosios kartos ryšio naudotojai, ryšių operatoriai, gamintojai ir kitos suinteresuotosios šalys. |2249 | Gautos ir panaudotos informacijos santrauka Nebuvo užsiminta apie galimus rimtus pavojus, kurių pasekmės būtų nepataisomos. |225 | Komisija atkreipė dėmesį į ERK ataskaitose pateiktą informaciją, kad, siekiant EB elektroninių ryšių politikos tikslų, GSM naudojama juosta būtų galima dalytis su kita europine ryšių sistema – UMTS. Kad 900 MHz juosta būtų naudojama veiksmingiau, GSM direktyva turėtų būti panaikinta ir Komisijos sprendimu turėtų būti priimtas naujas suderintas planas. |226 | Ekspertų patarimų paskelbimas visuomenei CEPT ataskaitas galima rasti: http://www.ero.dk/documentation/docs/docfiles.asp?docid=2168&wd=N http://www.ero.dk/documentation/docs/docfiles.asp?docid=2201&wd=N. Ataskaitas RSK galima rasti: http://ec.europa.eu/information_society/policy/radio_spectrum/docs/ref_docs/rsc18_public_docs/rsc06_99_ecc_int_rep_wapecs.pdf. |230 | Poveikio vertinimas Kadangi savireguliavimo, bendro reguliavimo arba nacionalinių valdžios institucijų reguliavimo priemonėmis panaikinti GSM direktyvos, kad laiku bei darniai būtų įdiegtas naujas, EB politikos tikslus atitinkantis planas, nebūtų galima, būtina, kad Taryba ir Europos Parlamentas panaikintų GSM direktyvą. Panaikinus šią direktyvą, turėtų būti priimtas pagal Sprendimą dėl radijo spektro parengtas Komisijos sprendimas, kuriuo būtų įdiegta nauja derinimo priemonė, Komisijos parengta naudojantis CEPT techninėmis žiniomis ir padedant RSK. Naujasis planas būtų naudingas visam elektroninių ryšių sektoriui ir vartotojams. Vidaus rinkos požiūriu yra svarbu, kad 900 MHz juostos naudojimo sąlygos būtų atviros visiems ir suderintos ES lygmeniu, siekiant padėti diegti europines paslaugas ir suteikti vartotojams kuo didesnę paslaugų, o spektro naudotojams technologijų pasirinkimo laisvę. Galimybė naudotis radijo spektru padės užtikrinti, kad bus pasiekti Lisabonos darbotvarkės ir i2010 iniciatyvos Europos informacinė visuomenė augimui ir užimtumui skatinti[2], kuria siekiama pasinaudoti skaitmeninės ekonomikos potencialu augimui ir užimtumui skatinti ir užtikrinti galimybę plačiai naudotis šiuolaikiškomis paslaugomis, tikslai. Pirmiausia ši priemonė būtų naudinga Europos piliečiams, nes būtų gerokai sumažintos kliūtys pažangių judriojo ryšio paslaugų diegimui ir geografinės skaitmeninės atskirties problemos išsprendimui. Tikimasi, kad kitos nei GSM sistemos bus tobulinamos ir greičiau paplis po visą Europą geografiniu požiūriu, ypač kaimo vietovėse. Norint teikti naujas didelės spartos duomenų ir daugialypės terpės paslaugų perdavimo bevieliu ryšiu paslaugas (pvz., interneto naršymo ir mobiliosios televizijos) būtini prieigos tinklai, pvz., trečiosios karto judriojo ryšio tinklai, naudojantys UMTS technologiją, kuri suteikia galimybę perduoti duomenis sparčiau nei GSM ryšiu. Įgyvendinus šią priemonę, taip pat pagerėtų paslaugų kokybė ir sumažėtų vartotojų išlaidos. Šiuo metu trečiosios kartos judriojo ryšio tinklams skiriami tik aukštesni dažniai, kurių sklidimo charakteristikos ne tokios geros kaip 900 MHz juostos, todėl patiriamos didesnės tinklų naudojimo išlaidos. Be to, didesnio dažnio ryšys ne taip gerai įsiskverbia į pastatus, dėl to nukenčia paslaugos kokybė ir didėja vartotojų kainos. Galiausiai šia priemone būtų prisidėta prie sektoriaus ekonominės plėtros, nes ji padėtų diegti pažangias judriojo ryšio paslaugas. Operatoriams tai būtų naujas pajamų šaltinis, padidėtų įrangos (tinklų infrastruktūros, naujos kartos galinių įrenginių) paklausa. Priemonė darytų teigiamą poveikį aplinkai, nes, naudojant žemesnius dažnius, sumažėtų būtinų bazinių stočių skaičius; be to, sumažėtų ginčų dėl bazinių stočių vietos tinkamumo rizika. Kalbant apie poveikį aplinkai, siūlomos priemonės neturi poveikio poreikiui užtikrinti nuolatinę sveikatos apsaugą nuo elektromagnetinės spinduliuotės. Šis klausimas reglamentuojamas 2004 m. balandžio 29 d. Europos Parlamento ir Tarybos direktyva 2004/40/EB dėl būtiniausių sveikatos ir saugos reikalavimų, susijusių su fizikinių veiksnių (elektromagnetinių laukų) keliama rizika darbuotojams, ir 1999 m. liepos 12 d. Tarybos rekomendacija 1999/519/EB dėl elektromagnetinių laukų (0 Hz–300 GHz) poveikio plačiajai visuomenei ribojimo. Su radijo įranga susijusi sveikatos apsauga užtikrinama laikantis esminių tokiai įrangai nustatytų reikalavimų, išdėstytų 1999 m. kovo 9 d. Europos Parlamento ir Tarybos direktyvoje 1999/5/EB dėl radijo ryšio įrenginių ir telekomunikacijų galinių įrenginių bei abipusio jų atitikties pripažinimo (RRTGĮ direktyva). Komisija nuolat persvarsto elektromagnetinių laukų poveikį sveikatai; šioje srityje jos Atsirandančių ir naujai nustatomų sveikatos pavojų mokslinis komitetas (SCENIHR) neseniai įsipareigojo atlikti išsamią naujausiais tyrimais pagrįstų naujų mokslinių duomenų apžvalgą. |TEISINIAI PASIūLYMO ASPEKTAI |305 | Siūlomų veiksmų santrauka Siekiant leisti naudoti 900 MHz ir 1 800 MHz juostas, atsižvelgiant į EB politikos tikslus ir judriojo ryšio paklausą rinkoje, siūloma panaikinti Direktyvą 87/372/EEB ir, remiantis Sprendimu dėl radijo spektro, priimti Komisijos sprendimą, kuriame būtų suderintos naujos svarstomų juostų naudojimo sąlygos, suteikiančios galimybę teikti papildomas pažangesnes europines judriojo ryšio paslaugas. |310 | Teisinis pagrindas EB sutarties 95 straipsnis. |320 | Subsidiarumo principas Subsidiarumo principas taikomas tik tuomet, jeigu pasiūlymas nepriklauso išimtinei EB kompetencijai. |Valstybės narės negali tinkamai pasiekti šio pasiūlymo tikslų dėl toliau nurodytų priežasčių. |321 | Veikdamos atskirai valstybės narės negali tinkamai užtikrinti suderinto, EB politikos poreikius atitinkančio 900 MHz juostos naudojimo, todėl šio tikslo geriau siekti EB lygmeniu, taikant vidaus rinkos priemones, priimtas pagal Sprendimą dėl radijo spektro. Tačiau, norint priimti naują planą, būtina panaikinti GSM direktyvą. |323 | Panaikinti GSM direktyvą galima tik EB lygmeniu priimant direktyvą. Siekiant užtikrinti, kad EB politikos tikslai būtų pasiekti laiku ir darniai, reikia EB lygmeniu priimti naujas suderintas technines 900 MHz juostos naudojimo sąlygas. |EB lygmens priemonėmis bus galima geriau pasiekti pasiūlymo tikslus dėl toliau nurodytų priežasčių. |324 | Kad valstybėse narėse būtų užtikrintas suderintas naujų spektro naudojimo sąlygų įvedimas laiku, GSM direktyva turi būti panaikinta ir, taikant EB privalomąją derinimo priemonę, turi būti priimtos naujos GSM ir UMTS veikimo greta sąlygos. Be tokios EB priemonės negalima užtikrinti, kad bus laiku priimtas suderintas sprendimas. |325 | GSM direktyva užkertamas kelias kitoms europinėms sistemoms, pavyzdžiui, UMTS, naudoti 900 MHz juostą, todėl ši direktyva apsunkina informacinės visuomenės veiklą ES. Suderintas 900 MHz juostos naudojimas gali paremti papildomas taikomąsias priemones, kuriomis įgyvendinami dabartinės EB politikos tikslai. |Todėl pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau pateiktų priežasčių. |331 | GSM direktyva bus panaikinta, ir Komisija, padedama RSK, įves naujas technines 900 MHz juostos naudojimo sąlygas, kartu išlaikant GSM paslaugų veikimą. Siūlomos priemonės taikomos tik toms spektro juostoms, kurios yra svarbios europinių taikomųjų priemonių elektroninių ryšių paslaugų atžvilgiu. Atsižvelgiant į technologijų pažangą ir vartotojų poreikius, šių juostų naudojimas turėtų būti nuolat persvarstomas, kad būtų galima diegti ir papildomas europines sistemas, kurios veiktų kartu su GSM ir UMTS. Ši priemonė netaikoma valstybių narių išduodamoms spektro naudojimo teisėms. Siekiama, kiek įmanoma, kad valstybės narės savo teritorijoje ir kaimyninėse valstybėse narėse dažnių juostą galėtų naudoti ir papildomoms sistemoms, jei šios gali veikti kartu su GSM ir kitomis priede išvardytomis europinėmis sistemomis, pirmiausia UMTS. |332 | Naujosios techninės sąlygos buvo parengtos naudojantis CEPT techninėmis žiniomis ir dalyvaujant nacionaliniams ekspertams, nesudarant naujos nereikalingos finansinės arba administracinės naštos EB, nacionaliniu arba regioniniu lygmenimis. Dėl šių sąlygų bus galima suteikti papildomų masto ekonomijos privalumų, užtikrinti geresnę kaimo vietovių aprėptį ir galimybę teikti papildomas ir veiksmingesnes paslaugas EB operatoriams ir vartotojams. |Pasirinkta priemonė |341 | Siūlomos priemonės: direktyva pagal EB sutarties 95 straipsnį. |342 | Kitos priemonės nebūtų tinkamos dėl toliau pateiktos (-ų) priežasties (-ių). Pagal EB sutarties 100 (senąjį) straipsnį priimta GSM direktyva gali būti panaikinta tik direktyva. Nors GSM veikimas, galimas dėl tos direktyvos, bus apsaugotas, sprendimu bus užtikrinta, kad kartu su GSM 900 MHz juostoje galėtų veikti kitos europinės sistemos, pirmiausia UMTS. |POVEIKIS BIUDžETUI |409 | Pasiūlymas neturi poveikio EB biudžetui. |PAPILDOMA INFORMACIJA |510 | Supaprastinimas |511 | Pasiūlyme numatomas geresnis reguliavimas ir teisės aktų ir valdžios institucijų (ES arba nacionalinių) bei privačių šalių administracinių procedūrų supaprastinimas. GSM direktyva, kuri turi būti panaikinta, trukdo technologijų pažangai ir neleidžia pramonės atstovams ir vartotojams naudotis atitinkamu spektru naujoms pažangioms paslaugoms teikti. |512 | Panaikinus direktyvą ir priėmus derinimo priemonę, kuria nustatomos naujos naudojimo sąlygos, pasikeis reguliavimo būdas, kuris atitinka Sprendimo dėl radijo spektro tikslą – išlaikyti techninius spektro valdymo aspektus įgyvendinimo priemonių lygmeniu, tokiu būdu Europos Parlamentui ir Tarybai nereikia atlikti išsamaus techninio svarstymo. |513 | Spektro suderinimas palengvins nacionalinių valdžios institucijų užduotį ir atitinka jų lūkesčius. |514 | Suderintos spektro naudojimo sąlygos atvers naujas galimybes judriojo ryšio operatoriams ir judriojo ryšio naudotojams, ypač kaimo vietovėse. |516 | Pasiūlymas yra įtrauktas į Komisijos acquis communautaire tęstinę atnaujinimo ir paprastinimo programą. |520 | Galiojančių teisės aktų panaikinimas Priėmus pasiūlymą bus panaikintas galiojantis teisės aktas. |560 | Europos ekonominė erdvė Siūlomas aktas yra susijęs su EEE, todėl turėtų būti jai taikomas. |1.  2007/0126 (COD)PasiūlymasEUROPOS PARLAMENTO IR TARYBOS DIREKTYVA[data]kuria panaikinama Tarybos direktyva 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje(Tekstas svarbus EEE)EUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 95 straipsnį,atsižvelgdami į Komisijos pasiūlymą[3],atsižvelgdami į Europos ekonomikos ir socialinių reikalų komiteto nuomonę[4],atsižvelgdami į Regionų komiteto nuomonę[5],laikydamiesi Sutarties 251straipsnyje nustatytos tvarkos[6],kadangi:(1) 890–915 ir 935–960 MHz dažnių juostos (900 MHz juosta) buvo paliktos tik viešojo europinio korinio skaitmeninio judriojo ryšio paslaugai, teikiamai kiekvienoje valstybėje narėje pagal bendrą specifikaciją, nustatytą 1987 m. birželio 25 d. Tarybos direktyva 87/372/EEB dėl dažnių juostų, kurios turi būti paliktos viešajam paneuropiniam koriniam skaitmeniniam antžeminiam judriajam ryšiui suderintai diegti Bendrijoje[7], papildyta 1987 m. birželio 25 d. Tarybos rekomendacija dėl viešojo paneuropinio korinio skaitmeninio antžeminio judriojo ryšio suderinto diegimo Bendrijoje[8] ir 1990 m. gruodžio 14 d. Tarybos rezoliucija dėl paneuropinio antžeminio viešojo skaitmeninio judriojo korinio ryšio (GSM) suderinto diegimo Bendrijoje baigiamojo etapo[9], ir ši paslauga turėjo tas juostas užimti.(2) Siekiant prisidėti prie i2010 iniciatyvos „Europos informacinė visuomenė augimui ir užimtumui skatinti“[10] ir vidaus rinkos tikslų bei kuo labiau padidinti konkurenciją, reikėtų, kiek įmanoma, suteikti galimybę naudoti 900 MHz juostą ir kitų tipų technologijoms su sąlyga, kad suderinamos europinės paslaugos būtų naudojamos koordinuotai, suteikiant naudotojams kuo didesnę paslaugų ir technologijų pasirinkimo laisvę.(3) Dėl rinkos pokyčių pramonėje apskritai pritariama tam, kad būtų panaikintas apribojimas palikti 900 MHz juostą tik GSM ryšiui ir taip būtų galima naudoti 890–915 MHz ir 935–960 MHz dažnių juostas naujoms skaitmeninėms technologijoms, kuriomis galima teikti naujoviškas europines paslaugas ir kurios gali veikti kartu su GSM. Dėl šių juostų sklidimo charakteristikų, leidžiančių aprėpti didesnius atstumus nei naudojant aukštesnio dažnio juostas, modernias balso, duomenų ir daugialypės terpės paslaugas galima perduoti į rečiau apgyvendintas ir kaimo vietoves.(4) 2002 m. kovo 7 d. Europos Parlamento ir Tarybos sprendimu Nr. 676/2002/EB dėl radijo spektro politikos teisinio reguliavimo pagrindų Europos bendrijoje (Sprendimas dėl radijo spektro)[11] buvo nustatyta Bendrijos politika ir teisinė sistema, kuriomis siekiama užtikrinti, kad būtų koordinuojami politikos metodai ir, jei reikia, suderintos sąlygos, susijusios su galimybe naudotis vidaus rinkos kūrimui ir veikimui būtina radijo spektro juosta ir veiksmingu jos naudojimu. Šiuo sprendimu Komisijai suteikiama galimybė priimti technines įgyvendinimo priemones, kuriomis siekiama užtikrinti suderintas galimybės naudoti radijo spektro juostą ir veiksmingo jos naudojimo sąlygas.(5) Atsižvelgdama į Sprendime dėl radijo spektro nustatytus principus ir tikslus, Komisija suteikė Europos pašto ir telekomunikacijų administracijų konferencijai (toliau – CEPT) pirminį įgaliojimą parengti mažiausiai varžančias dažnio juostų, įskaitant 900 MHz juostą, technines sąlygas.(6) Pagal įgaliojimą CEPT parengė bendro UMTS ir GSM veikimo toje pačioje 900 MHz juostoje technines sąlygas remdamasi principu, kad jeigu 900 MHz juosta buvo skirta GSM sistemoms Bendrijoje ir yra plačiai jų naudojama, toks bendras veikimas turėtų garantuoti visišką GSM ir UMTS suderinamumą, kad visoje Bendrijoje būtų apsaugotas dabartinis 900 MHz juostos naudojimas GSM, kol išliks paklausa.(7) Siekiant panaikinti 900 MHz juostos palikimo tik GSM ryšiui apribojimus, kad tą juostą būtų galima naudoti naujoms skaitmeninėms technologijoms, kurios veiktų kartu su GSM sistemomis, Direktyva 87/372/EEB turėtų būti panaikinta.PRIĖMĖ ŠIĄ DIREKTYVĄ:1 straipsnisTarybos direktyva 87/372/EEB yra panaikinama nuo …2 straipsnisŠi direktyva įsigalioja jos paskelbimo Europos Sąjungos oficialiajame leidinyje dieną.3 straipsnisŠi direktyva skirta valstybėms narėms.Priimta Briuselyje,Europos Parlamento vardu Tarybos varduPirmininkas Pirmininkas [1] COM(2007) 50.[2] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui, COM(2005) 229 galutinis.[3] OL C , , p.[4] OL C , , p. .[5] OL C , , p. .[6] OL C , , p. .[7] OL L 196, 1987 7 17, p. 85.[8] OL L 196, 1987 7 17, p. 81.[9] OL C 329, 1990 12 31, p. 25.[10] Komisijos komunikatas Tarybai, Europos Parlamentui, Europos ekonomikos ir socialinių reikalų komitetui ir Regionų komitetui, COM(2005) 229 galutinis.[11] OL L 108, 2002 4 24, p. 1.